Flutningstöp á raforku : jafngilda 1,25 Hvalárvirkjun Nýverið voru opnuð tilboð í raforku sem áætlað er að muni tapast á 1. ársfjórðungi næsta árs en Landsnet býður fjórum sinnum á ári út alla þá orku sem tapast í flutningskerfinu . Flutningstöp er sú raforka sem tapast vegna viðnáms í raflínum og spennum í raforkuflutningskerfinu . Ríflega 2% þeirrar raforku sem mötuð er inn á kerfið tapast á leið til notenda . Sú raforka samsvarar um 400 GWh / ári sem jafngildir áætlaðri framleiðslu Hvalárvirkjunar í eitt ár og þrjá mánuði . Ársframleiðsla Hvalárvirkjunar er áætluð 320 GWh . Raforkuverð vegna flutningstapa verður 5,45 kr / kWst fyrir fyrsta ársfjórðung 2020 . Boðnar voru út tvenns konar vörur . Annars vegar er um að ræða grunntöp með fullum nýtingartíma og hins vegar eru það viðbótartöp með 41% nýtingartíma og sveigjanleika sem nemur magn aukningu eða – minnkun um + / - 30% . Alls voru 97 GWh af raforku boðin út en það er sú raforka sem áætlað er að tapist í flutningskerfinu á næsta ársfjórðungi .